ai4bharat/Pralekha huggingface dataset:
குடியரசுத் துணைத் தலைவர் செயலகம்
முன்னாள் பிரதமர் திரு பி வி நரசிம்ம ராவின் நூற்றாண்டு பிறந்தநாளை முன்னிட்டு குடியரசு துணைத் தலைவர் அவருக்கு புகழாரம்
முன்னாள் பிரதமர் திரு பி வி நரசிம்ம ராவின் நூற்றாண்டு பிறந்த தினமான இன்று, குடியரசு துணைத் தலைவர் திரு எம் வெங்கையா நாயுடு அவருக்கு புகழாஞ்சலி செலுத்தியிருப்பதுடன், பொருளாதார சீர்திருத்தங்களின் முன்னோடியாகத் திகழ்ந்த தலைசிறந்த ஆளுமை என்று அவரை வர்ணித்தார்.
சிறந்த அறிஞர், விவேகமான நிர்வாகி, புகழ்பெற்ற இலக்கிய எழுத்தாளர் மற்றும் மொழியியலாளர் போன்ற பன்முகத் திறமை வாய்ந்தவர், முன்னாள் பிரதமர் என்று குறிப்பிட்ட அவர், தமது ஒருமித்த தலைமை மற்றும் தொலைநோக்குப் பார்வையின் மூலம் ஒரு பொருளாதார நெருக்கடியின் போது திரு ராவ் நாட்டை வழி நடத்தியதாகத் தெரிவித்தார். முன்னதாக, விசாகப்பட்டினத்தின் சர்க்யூட் ஹவுஸ் சந்திப்பில் அமைந்துள்ள திரு நரசிம்ம ராவின் உருவச்சிலைக்கு குடியரசு துணைத் தலைவர் மலர் மாலை அணிவித்து மரியாதை செலுத்தினார்.
திரு ராவ் மேற்கொண்ட துணிச்சலான சீர்திருத்தங்கள், கடந்த மூன்று தசாப்தங்களாக நாட்டின் வளர்ச்சியை அதிகரிப்பதில் உதவிகரமாக இருந்து வருவதாக அவர் கூறினார். திரு நரசிம்ம ராவ் துவக்கிய சீர்திருத்தங்களை முன்னாள் பிரதமர் திரு அடல் பிகாரி வாஜ்பாய் உள்ளார்ந்த ஈடுபாட்டுடன் செயல்படுத்தினார். தற்போது, பிரதமர் திரு நரேந்திர மோடி, இந்த சீர்திருத்தங்களை துரிதப்படுத்தியுள்ளார். “சீர்திருத்தங்கள் காலத்தின் கட்டாயம். எனவே மிகச்சிறந்த செயல் முறைகளை நாம் பின்பற்ற வேண்டும்”, என்றும் அவர் தெரிவித்தார்.
திரு ராவின் முயற்சியால் நாட்டில் லைசன்ஸ் ராஜாங்க முறை முடிவுக்கு வந்ததாகக் கூறிய குடியரசு துணைத் தலைவர், இந்தியாவின் பொருளாதார தாராளமயமாக்கலின் சிற்பி என்று அவரைக் குறிப்பிட்டார். “முக்கியமாக, உலக வர்த்தக அமைப்பில் இந்தியா நுழைவதற்கு திரு ராவ் ஒரு காரணியாக இருந்தார்”, என்றும் அவர் சுட்டிக்காட்டினார்.
தேசிய கட்டமைப்பிற்கு மாபெரும் பங்களிப்பை அளித்த பெருந்தலைவர்கள், அந்நாட்டின் கலாச்சாரம், மற்றும் பாரம்பரியம் ஆகியவற்றை மறந்த எந்த நாடாலும் முன்னேற முடியாது என்று திரு நாயுடு தெரிவித்தார். சிறந்த தலைவர்களின் வாழ்க்கை மற்றும் போதனைகள், இளம் தலைமுறையினருக்குக் கற்றுத் தரப்பட வேண்டும் என்றும் அவர் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730860
-----
(Visitor Counter : 142
குடியரசுத் துணைத் தலைவர் செயலகம்
வேளாண்மையை தேவையானதாகவும், லாபகரமாக்குவதில் குடியரசுத் துணைத் தலைவரின் முயற்சிகளை விவசாயிகள் பாராட்டினர் குடியரசுத் துணைத் தலைவரின் 1 வருட கால பணி நிறைவுக்கு பாராட்டுக்கள்
ஒடிசா மாநிலத்தில் மலைவாழ் பகுதிகளைச் சேர்ந்த 40 குழந்தைகள் குடியரசுத் துணைத் தலைவருடன் சந்திப்பு
நாடெங்கிலும் தேசிய அளவிலான ஆலோசனைக் கூட்டங்களை கூட்டுவதன் மூலம் வேளாண்மையை தேவையானதாகவும், லாபகரமாக்குவதற்கான முயற்சிகளுக்கு தில்லி மற்றும் அரியானா மாநிலங்களில் ஊரக பகுதிகளைச் சேர்ந்த பல விவசாயிகள் குடியரசுத் துணைத் தலைவருக்கு தங்களது நன்றியைத் தெரிவித்துக் கொண்டனர்.
விவசாயிகள் சம்பந்தப்பட்ட பிரச்சனைகளில் உரிய கவனம் செலுத்தியதற்கு விவசாயிகள் அவருக்கு நன்றி தெரிவித்துக் கொண்டனர். விவசாயிகளின் வாழ்க்கைத் தரத்தை மேம்படுத்துவதில் தொடர்ந்து ஆதரவு தெரிவிப்பதற்காக அவர்கள் குடியரசுத் துணைத் தலைவருக்கு தங்களது மகிழ்ச்சியைத் தெரிவித்துக் கொண்டனர். விவசாயிகளின் பிரச்சனைகளைத் தீர்ப்பதற்காக ஆய்வக ஆராய்ச்சிகளுக்கான பயனுள்ள முயற்சிகளுக்கென சம்பந்தப்பட்ட பல்வேறு தரப்பினரையும், நிபுணர்களையும் ஒருங்கிணைப்பதில் தமது முயற்சிகளை தொடருமாறு அவர்கள் குடியரசுத் துணைத் தலைவரிடம் கேட்டுக் கொண்டனர்.
முன்னதாக ஒடிசா மாநிலத்தின் மலைவாழ் பகுதிகளைச் சேர்ந்த 40 குழந்தைகள் குடியரசுத் துணைத் தலைவரை சந்தித்து அவரது ஆசி பெற்றனர். இதனையொட்டி வெளியிட்டுள்ள அறிக்கையில், குடியரசுத் துணைத் தலைவர் தேசிய வளர்ச்சியில் விளையாட்டில் குறிப்பிடத்தக்க முக்கியத்துவத்தை கோடிட்டுக் காட்டினார். நமது உடலை கட்டுக்கோப்புடன் வைத்திருக்க உதவுவதோடு ஆளுமையை மேம்படுத்தவும் நட்பு மற்றும் சமூக ஒருங்கிணைப்பில் சமத்துவத்தை வளர்க்கவும் விளையாட்டு உதவுவதாக அவர் கூறினார்.
(Visitor Counter : 116
நுகர்வோர் நலன், உணவு மற்றும் பொது விநியோகம் அமைச்சகம்
நியாய விலைக் கடைகளின் நிதி நிலைத்தன்மையை மேம்படுத்த மாநிலங்கள்/யூனியன் பிரதேசங்கள் கூடுதல் வருவாய் வழிகளை ஆராய வேண்டும்: உணவு மற்றும் பொது விநியோக துறை செயலாளர்
நியாய விலைக் கடைகளின் நிதி நிலைத்தன்மையை மேம்படுத்த கூடுதல் வருவாய் வழிகளை ஆராயுமாறு மாநிலங்கள்/யூனியன் பிரதேசங்களின் உணவுத் துறை செயலர்களை மத்திய உணவு மற்றும் பொது விநியோகத் துறை செயலர் திரு சஞ்சீவ் சோப்ரா வலியுறுத்தியுள்ளார்.
வெள்ளியன்று நடைபெற்ற மாநில/யூனியன் பிரதேச உணவுத்துறை செயலர்கள் மாநாட்டில், தமிழகத்தில் சிறப்பாக செயல்படுத்தப்படும் பொது விநியோக நடைமுறைகள் பற்றி அதன் செயலாளர் விளக்கினார். உணவு தானியங்கள், மளிகை பொருட்கள், திணை வகைகள் விற்பனை செய்வதையும், ஐஎஸ்ஓ தரச்சான்றிதழ் பெற்றுள்ளதையும் அவர் சுட்டிக்காட்டினார். தமியகத்தின் முயற்சிகளுக்கு மத்திய உணவு மற்றும் பொதுவிநியோகத்துறை செயலர் பாராட்டு தெரவித்தார்.
பல்வேறு திட்டங்களுடன் தொடர்புடைய அரிசி செறிவூட்டல், ஒரு நாடு ஒரே ரேஷன் கார்டு திட்டத்தை செயல்படுத்துதல் உள்ளிட்ட முக்கிய பிரச்சினைகள் குறித்து மாநிலங்களின் உணவுத் துறை செயலாளர்களுடன் விரிவாக விவாதிக்கப்பட்டன. மத்திய உணவு மற்றும் பொதுவிநியோக துறையின் திட்டங்களை முழுமையாக செயல்படுத்துவதற்கு சாத்தியமான அனைத்து ஆதரவையும் வழங்குவதாக மாநாட்டுக்கு தலைமை வகித்த மத்திய அரசு செயலர் உறுதியளித்தார்.
2023-24 ஆம் ஆண்டிற்குள் அனைத்து அரசு திட்டங்களிலும் செறிவூட்டப்பட்ட அரிசியை முழுமையாக வழங்குவதை இந்திய அரசு இலக்காகக் கொண்டுள்ளது என்று திரு சோப்ரா கூறினார். நிர்ணயிக்கப்பட்ட கால அவகாசத்தில் செறிவூட்டப்பட்ட அரிசி கொள்முதல், விநியோகம் ஆகியவற்றை உறுதிசெய்ய முழுமையாக தயாராக இருக்குமாறு மாநிலங்கள்/யூனியன் பிரதேசங்களுக்கு அறிவுறுத்தப்பட்டது.
ஒரே நாடு ஒரே ரேஷன் கார்டு திட்டத்தின் கீழ் புலம்பெயர்ந்தோருக்கு உணவு தானியங்களை உறுதி செய்வதில் மாநிலங்கள் எடுத்துள்ள முயற்சிகளை அவர் பாராட்டினார். இத்திட்டம் தொடங்கப்பட்டதில் இருந்து 91 கோடிக்கும் அதிகமான பெயர்வுத்திறன் பரிவர்த்தனைகள் பதிவு செய்யப்பட்டுள்ளன.
மத்திய அமைச்சரவை
கூட்டுறவு வங்கிகளுக்கு கடன் வழங்குவதற்காக குறுகிய கால கடனை நபார்டு பெறுவதற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கீழ்க்காணும் முடிவுகளுக்கு செயல்பாட்டுக்குப் பிந்தைய ஒப்புதல் தெரிவிக்கப்பட்டது.
1. கூட்டுறவு வங்கிகளுக்கு 4.5% வட்டியில் கடன் வழங்குவதற்காக தற்போதைய சந்தை மதிப்பிலான வட்டியில், சராசரியாக ரூ.20,000 கோடியை குறுகிய கால கடனாக தேசிய வேளாண்மை மற்றும் ஊரக வளர்ச்சி வங்கி  வாங்கும்.
2. இந்த நோக்கத்துக்காக மத்திய அரசின் பட்ஜெட் மூலம், நபார்டு-க்கு கூடுதலாக ரூ.2,000 கோடி மூலதனம் வழங்கப்படும். இதன் தொடக்கமாக, நபார்டுக்கு 2016-17-ம் நிதியாண்டிலேயே ரூ.500 கோடி கூடுதல் மூலதனம் வழங்கப்படும்.
3. வேளாண்மை, கூட்டுறவு மற்றும் விவசாயிகள் நலன்  துறையின் திட்டத்தின் கீழ், 1.8% வட்டி மானியமும், நபார்டின் நிர்வாக செலவுகளுக்காக 0.2%-ம் வழங்கப்படும். நபார்டு வாங்கும் கடனுக்கான வட்டிவிகிதத்தைப் பொறுத்து, வட்டி மானியத்தின் அளவு அதிகரிக்கப்படும்.
4. செயல்பாட்டில் உள்ள விவசாயிகள் கடன் அட்டைகளை ரூபே அட்டைகளாக அல்லது ஏடிஎம் அடிப்படையிலான விவசாயிகள் கடன் அட்டைகளாக கூட்டுறவு வங்கிகள் மற்றும் மண்டல கிராமப்புற வங்கிகள் மாற்றுவதற்கு தேவையான ஒருங்கிணைப்பை நபார்டு அளிக்கும்.
பருவமழை சிறப்பாக இருக்கும் நிலையில், கடனுக்கான தேவை அதிகரிக்கும் என்பதாலும், வேளாண் உற்பத்தியை அதிகரிக்கவும், விவசாயிகளுக்கு உதவி தேவைப்படும். எனவே, விவசாயப் பணிகளை ஊக்குவிக்க விவசாயிகளுக்கு அவர்களது வீடுகளுக்கே கூட்டுறவு வங்கிகள் மூலம் கடன் கிடைக்கும்.
மத்திய அமைச்சரவையின் ஒப்புதலால், கூட்டுறவு வங்கிகள் மூலம், விவசாயிகளுக்கு குறைந்த வட்டியில், குறுகியகால பயிர்க்கடன்கள் அதிக அளவில் கிடைப்பது உறுதிப்படுத்தப்படும். செயல்பாட்டில் உள்ள விவசாயிகள் கடன் அட்டைகளை ரூபே அல்லது ஏ.டி.எம். அடிப்படையிலான விவசாயிகள் கடன் அட்டைகளாக மாற்றுவதன் மூலம், விவசாயிகளுக்கு தடையில்லாத மற்றும் எளிதான கடன் கிடைக்கும். டிஜிட்டல் இந்தியா திட்டத்தின்மூலம், விவசாயிகளுக்கு டிஜிட்டல் மற்றும் ரொக்கமற்ற பரிவர்த்தனைகளுக்கு வழி ஏற்படும்.
அறிவியல் மற்றும் தொழில்நுட்பத்துறை
கோவிட் 19 தொற்றுக்கு எதிராக பன்முக ஆய்வுப் பணி: உயிர்மம் மற்றும் மூலக்கூறு உயிரியல் மையம் முனைப்பு
மத்திய அரசின் அறிவியல் மற்றும் தொழில் ஆய்வு கவுன்சிலும்  ஹைதராபாத்தில் இயங்கும் உயிர்மம் மற்றும் மூலக்கூறு உயிரியல் மையமும்  இணைந்து “கோவிட் 19”  தொற்றை ஒழிப்பதற்கான பல்வேறு ஆய்வுகள், நடைமுறைகளைக் கண்டறியும் பணியில் ஈடுபட்டு வருகின்றன.
உயிர்மம் மற்றும் மூலக்கூறு உயிரியல் மையம்  கோவிட் 19 தொற்றை ஒழிப்பதற்கான அதிகாரபூர்வ மையமாகச் செயல்பட்டு வருகிறது. அது தெலுங்கானாவில் 33 மாவட்டங்களில் அரசு மருத்துவமனைகளிலிருந்து நோயாளிகளின் மாதிரிகளைச் சேகரித்து “சார்ஸ் – கோவி 2”  தொற்றுக் கிருமிகள் குறித்து ஆய்வு நடத்தி வருகிறது. தற்போது அங்கு நாளொன்றுக்கு 350 மாதிரிகளைக் கொண்டு ஆய்வு செய்ய முடியும்
.
ஹைதராபாதில் உள்ள நிஜாம் மருத்துவ அறிவியல் நிறுவனம் , நோய்த்தடுப்பு மருத்துவ ஆய்வு நிறுவனம் , அரசு மருத்துவமனை, வாரங்கல் காகாதியா மருத்துவக் கல்லூரி ஆகியவற்றைச் சேர்ந்த 25 மருத்துவர்கள், மருத்துவத் தொழில்நுட்பப் பணியாளர்கள், மாணவர்களுக்கு உயிர்மம் மற்றும் மூலக்கூறு உயிரியல் மையம் பயிற்சி அளித்தது.
பயிற்சி பெற்றவர்கள் தாங்கள் பணியாற்றும் மருத்துவ நிலையங்களில் தொற்று குறித்து ஆய்வு செய்வர். மேலும், நோயாளிகளின் மாதிரிகளைச் சிறப்பாகக் கையாண்டதை விளக்கும் வகையில் இந்தப் பயிற்சி தொடர்பான வீடியோக்களையும் உயிர்மம் – மூலக்கூறு உயிரியல் மையம் உருவாக்கியுள்ளது. இந்த வீடியோக்களை அங்கீகரிக்கப்பட்ட மையங்கள் பெறலாம். அதற்குத் தொடர்பு கொள்வதற்கான மின்னஞ்சல் : director@ccmb.res.in
அறிவியல் மற்றும் தொழில் ஆய்வு கவுன்சிலின் ஆய்வகங்கள் “சார்ஸ் – கோவி 2”  தொற்றின் மரபணு வரிசைமுறை குறித்த ஆய்வில் முன்னணியில் உள்ளன.
தொற்றுக் கிருமி வளர்ச்சியைக் குறித்து அறிவதற்கான ஆய்வில் அறிவியல் மற்றும் தொழில் ஆய்வு கவுன்சிலின் உயிர்மம் – மூலக்கூறு உயிரியல் மையம்  ஈடுபட்டு வருகிறது. விரைவில் ஆய்வு முடிவுகள் தெரியவரும்.
(Visitor Counter : 134
சுகாதாரம் மற்றும் குடும்ப நலத்துறை அமைச்சகம்
ஆக்ஸ்ஃபோர்ட் பல்கலைக்கழகத் தடுப்பு மருந்தை II+III கட்டப் பரிசோதனைக்கு உட்படுத்த பூனாவில் உள்ள சீரம் ஆராய்ச்சி நிலையத்திற்கு டி.சி.ஜி.ஐ அனுமதி
இந்தியாவில் தொற்றாளர்களில் இறப்பு விகிதம்  மேலும் குறைந்து 2.11% ஆக ஆனது
குணமடைந்தவர்களின் மொத்த எண்ணிக்கை 11.8 லட்சத்திற்கும் அதிகம்
ஆக்ஸ்ஃபோர்ட் பல்கலைக்கழகம் – ஆஸ்ட்ரா ஜெனிக்கா கோவிட்-19 தடுப்பு மருந்தை  இந்தியாவில் இரண்டு மற்றும் மூன்றாம் கட்டங்களில் மருத்துவமனை சார்ந்து பரிசோதித்துப் பார்க்க பூனாவில் உள்ள சீரம் ஆராய்ச்சி நிலையத்திற்கு இந்தியாவின் தலைமை மருந்துக் கட்டுப்பாட்டாளர்  அனுமதி அளித்துள்ளார்.
உலக அளவில் கோவிட் தொற்றால் இறப்பவர்களின் எண்ணிக்கை மிகக் குறைவாக உள்ள நாடுகளில் ஒன்றாக இந்தியா இருக்கிறது இந்த இறப்பு விகிதம் மேலும் குறைந்து இன்று அது 2.11% என்ற அளவில் உள்ளது. நாட்டில் கோவிட் நிர்வாகத்தை வழிநடத்துகின்ற ”பரிசோதனை, தொடர்பு கண்டறிதல் மற்றும் சிகிச்சை” என்ற சிறப்பான உத்தியை திறம்பட நடைமுறைப்படுத்துவதன் மூலம் இந்தப் பலன் ஏற்பட்டுள்ளது.
கோவிட்-19க்கான நிர்வாக உத்தி என்பது தொடக்க நிலையிலையே தொற்றாளர்களைக் கண்டறிதல் மற்றும் அவர்களைத் தனிமைப்படுத்துதல் என்பதில் கவனம் செலுத்தப்படுகிறது. மேலும் ஆபத்துக்காரணி அதிகம் உள்ள மக்களைப் பாதுகாப்பதற்கான முன்னுரிமை அளிக்கப்படுகிறது. களத்தில் சுகாதாரப் பராமரிப்புப் பணியாளர்கள் இந்தப் பணியில் ஈடுபட்டு நாடு முழுவதும் குணம் அடைபவர்களின் எண்ணிக்கையை அதிகரித்து வருகின்றனர். கடந்த 24 மணி நேரத்தில் இந்தியாவில் 40,574 நோயாளிகளுக்கு மேல் குணம் அடைந்துள்ளனர். இதனோடு சேர்த்தால் குணம் அடைந்தவர்களின் மொத்த எண்ணிக்கை 11,86,203 ஆகும். கோவிட்-19 நோயாளிகளில் குணம் அடைவோர் விகிதம் 65.77% என உள்ளது.
தினசரி குணம் அடைபவர்களின் எண்ணிக்கை அதிகரித்து வருவதால் குணமடைந்தோர் எண்ணிக்கைக்கும், தற்போது சிகிச்சையில் இருப்போர் எண்ணிக்கைக்கும் இடையில் உள்ள இடைவெளி 6 லட்சத்திற்கும் கூடுதலாக அதிகரித்துள்ளது. தற்போது இதன் எண்ணிக்கை 6,06,846 ஆகும். இதன் அர்த்தம் என்னவென்றால் சிகிச்சை பெற்று வரும் நோயாளிகளின் எண்ணிக்கை 5,79,357 என்பதாகும். இவர்கள் அனைவருமே மருத்துவக் கண்காணிப்பில் உள்ளனர்.
மத்திய சுகாதாரம் மற்றும் குடும்ப நல்வாழ்வு அமைச்சகம் 24 மே 2020இல் வெளியிட்ட வழிகாட்டி நெறிமுறைகளுக்கு பதிலாக தற்போது சர்வதேச விமானங்கள் மூலம் வருகின்றவர்களுக்கான திருத்தப்பட்ட புதிய நெறிமுறைகளை வெளியிட்டுள்ளது. இந்த வழிமுறைகள் 8 ஆகஸ்ட் 2020 அன்று 00.01 மணி முதல் நடைமுறைக்கு வரும். இது குறித்த கூடுதல் விவரங்களுக்கு https://www.mohfw.gov.in/pdf/RevisedguidelinesforInternationalArrivals02082020.pdf என்ற இணைப்பைப் பார்க்கவும்.
கப்பல் போக்குவரத்து அமைச்சகம்
மத்திய கப்பல் அமைச்சகத்தின் துறைமுகங்கள், பொதுத்துறை நிறுவனங்கள், பிஎம்-கேர்ஸ் நிதிக்கு ரூ.52 கோடி பங்களிப்பு
மத்திய கப்பல் அமைச்சகத்தின் கீழ் இயங்கும் துறைமுகங்களும், பொதுத் துறை நிறுவனங்களும், சி.எஸ்.ஆர் நிதியாக  ரூ.52 கோடியை `பிரதமரின் பேரிடர் கால குடிமக்கள் உதவி மற்றும் நிவாரண நிதிக்கு’  பங்களிப்பு செய்யத் தீர்மானித்துள்ளன. சென்னை துறைமுக பொறுப்புக் கழகம் ரூ.50 லட்சமும், வ.உ.சிதம்பரனார் துறைமுகப் பொறுப்புக் கழகம் ரூ.2 கோடியும், காமராசர் துறைமுகம் ரூ.4 கோடியும் அளிக்கவுள்ளன.
(
PIB Headquarters
சென்னையில் அகில பாரத கவி சம்மேளனம்: தமிழக ஆளுநர் மேதகு பன்வாரிலால் புரோஹித் துவக்கிவைக்கிறார்
இந்திய குடியரசு தினத்தையொட்டி, அகில இந்திய வானொலி வரும் 10 ஆம் தேதி மாலை நான்கு மணிக்கு சென்னை திருவல்லிக்கேணி, கலைவாணர் அரங்கத்தில் நாட்டின் அனைத்து மொழி கவிஞர்கள் பங்கேற்கும் அகில பாரத கவி சம்மேளனத்தை நடத்துகிறது.
இன்று சென்னையில் செய்தியாளர்களிடம் பேசிய சென்னை பத்திரிகை தகவல் அலுவலகத்தின் கூடுதல் தலைமை இயக்குனர் திரு. ஏ. மாரியப்பன் இதைத் தெரிவித்தார்.
தமிழ், மலையாளம், தெலுங்கு, கன்னடம், இந்தி, சமஸ்கிருதம் என அனைத்து மொழிகளிலும் கவிஞர்கள் கவிதைகளை வாசிக்கிறார்கள் என்றும், அகில இந்திய அளவில் நடைபெறும் இந்த கவி சம்மேளனத்தை தமிழக ஆளுநர் மேதகு பன்வாரிலால் புரோஹித் துவக்கிவைக்கிறார் என்றும் அவர் கூறினார்.
ஆண்டுதோறும் இந்த கவி சம்மேளனத்தை அகில இந்திய வானொலி நடத்தி வருகிறது என்றும், கடந்த 64 ஆண்டுகளில் முதன் முறையாக சென்னை அகில இந்திய வானொலிக்கு தற்போது இந்த வாய்ப்பு கிடைத்துள்ளது என்றும் அவர் கூறினார்.
1956 ஆம் ஆண்டு துவக்கப்பட்ட இந்த கவி சம்மேளனம் நாட்டு மக்களிடையே தேசிய ஒருமைப்பாடு மற்றும் மொழி நல்லிணக்கத்தை ஊக்குவிப்பதை நோக்கமாகக் கொண்டு நடத்தப்படுகிறது என்றும் அவர் குறிப்பிட்டார். 22 மொழிகளில் சிறந்த கவிஞர்கள் பல்வேறு தலைப்புகளில் கவிதை வாசிக்கிறார்கள் என்றும், இந்த கவிதைகள் உடனுக்குடன் இந்தி மற்றும் தமிழில் மொழியாக்கம் செய்யப்பட்டு உடனடியாக நேயர்களுக்கு வழங்கப்படுகிறது என்றும் அவர் தெரிவித்தார்.
சாகித்ய அகாடமி விருது பெற்ற எழுத்தாளர்கள் திலகவதி, இந்திரன் மற்றும் தஞ்சை தமிழ் பல்கலைக்கழகத்தின் முன்னாள் துணைவேந்தர் மா.ராஜேந்திரன் ஆகியோர் மொழியாக்கம் செய்யப்பட்ட தமிழ் கவிதைகளை வாசிக்கிறார்கள் என்றும் அவர் தெரிவித்தார்.
இந்த செய்தியாளர்கள் கூட்டத்தில் பேசிய அகில இந்திய வானொலி நிலையத்தின் இயக்குனர் திரு. வி. சக்கரவர்த்தி, நாடுமுழுவதும் உள்ள அகில இந்திய வானொலி நிலையங்கள் மூலம் கவிதைகள் தேர்ந்தெடுக்கப்பட்டு, இந்த கவி சம்மேளனத்தில் வாசிக்கப்படுகிறது என்றார். குஜராத்தி மொழியின் முதுபெரும் கவிஞர் மற்றும் ஓவியரான குலாம் முகமது ஷேக் போன்ற பிரபலமான கவிஞர்கள் கவிதை வாசிக்க உள்ளதாக அவர் கூறினார்.
தமிழில் கவிஞர் குகை மா.புகழேந்தி எழுதிய கவிதை கவியரங்கத்தில் வாசிக்கப்பட உள்ளது என்றும் அவர் குறிப்பிட்டார். இந்த கவியரங்க நிகழ்ச்சி வரும் 25 ஆம் தேதி இரவு பத்துமணிக்கு அகில இந்திய வானொலியில் ஒலிபரப்பப்படும் என்றும் அவர் அறிவித்தார்.
இந்த செய்தியாளர்கள் கூட்டத்தில் பேசிய அகில இந்திய வானொலியின் துணைத் தலைமை இயக்குனர் திரு. டி. ராஜேந்திரன், முதல் முறையாக இந்த கவியரங்கம் சென்னையில் நடைபெறுவது தமிழகத்திற்கு கிடைத்த பெருமை என்று குறிப்பிட்டார். வானொலி நேயர்கள், இலக்கிய அன்பர்கள் என அனைத்து தரப்பு மக்களும் இந்த கவி சம்மேளனத்தை கண்டு களிக்க அகில இந்திய வானொலி ஏற்பாடு செய்துள்ளது என்றும் அவர் தெரிவித்தார்.
இந்த நிகழ்ச்சியை பிரசார் பாரதியின் டிடிஹெச் அலைவரிசையிலும், கைபேசியில் ஆல்இண்டியாரேடியோ லைவ் என்ற செயலி மூலமும் கேட்கலாம் என்றும் அவர் குறிப்பிட்டார்.
பெண்கள் மற்றும் குழந்தை நலன் அமைச்சகம்
ஒருங்கிணைந்த குழந்தைகள் பாதுகாப்பு திட்டத்தின் கீழ் தமிழகத்திற்கு வழங்கப்பட்டுள்ள நிதி விவரம்
மாநிலங்களவையில் கேள்வி ஒன்றுக்கு எழுத்துபூர்வமாக இன்று பதிலளித்த மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிருதி இரானி கீழ்காணும் தகவல்களை தெரிவித்தார்.
ஒருங்கிணைந்த குழந்தைகள் பாதுகாப்பு திட்டத்தின் கீழ் நாடு முழுவதும் உள்ள மாநிலங்கள் மற்றும் யூனியன் பிரதேசங்களுக்கு 2018-19-ல் ரூ.73451.70 லட்சம் வழங்கப்பட்டு, ரூ.65318.84 லட்சம் பயன்படுத்தப்பட்டுள்ளது, 2019-20-ல் ரூ 74546.32 லட்சம் வழங்கப்பட்டு, ரூ 68212.89 லட்சம் பயன்படுத்தப்பட்டுள்ளது, 2020-21-ல் ரூ 70977.53 லட்சம் வழங்கப்பட்டு, ரூ 68736.15 லட்சம் பயன்படுத்தப்பட்டுள்ளது.
ஒருங்கிணைந்த குழந்தைகள் பாதுகாப்பு திட்டத்தின் கீழ் தமிழ்நாட்டுக்கு 2018-19-ல் ரூ 7895.14 லட்சம் வழங்கப்பட்டு, ரூ 8622.16 லட்சம் பயன்படுத்தப்பட்டுள்ளது, 2019-20-ல் ரூ 14915.36 லட்சம் வழங்கப்பட்டு, ரூ 10624.87 லட்சம் பயன்படுத்தப்பட்டுள்ளது, 2020-21-ல் ரூ 9636.91 லட்சம் வழங்கப்பட்டு, ரூ 7620.64 லட்சம் பயன்படுத்தப்பட்டுள்ளது.
ஒருங்கிணைந்த குழந்தைகள் பாதுகாப்பு திட்டத்தின் கீழ் நாடு முழுவதும் 2215 குழந்தைகள் நல மையங்களும், தமிழகத்தில் 229 மையங்களும் புதுச்சேரியில் 28 மையங்களும் நிறுவப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794713
----
(Visitor Counter : 130
குடியரசுத் தலைவர் செயலகம்
இந்திய சிவில் கணக்குச் சேவை அதிகாரிகள் குடியரசு தலைவருடன் சந்திப்பு
புதுதில்லியில் உள்ள ராஷ்டிரபதி பவனில், இந்திய சிவில் கணக்குச் சேவை அதிகாரிகள் குடியரசுத் தலைவர் திருமதி திரௌபதி முர்முவை சந்தித்தனர்.
அவர்களிடையே உரையாற்றிய குடியரசுத் தலைவர், சிவில் கணக்குச் சேவை நாட்டின் நிதி நிர்வாகத்தில் முக்கிய பங்கு வகிப்பதை சுட்டிக்காட்டினார். எந்த துறையில் பணியமர்த்தப்பட்டாலும், அந்தத் துறையின் உன்னதத்தை உணர்ந்து செயல்பட வேண்டும் என அறிவுறுத்திய திருமதி திரௌபதி முர்மு, அப்போது தான் உங்களை பணியில் அமர்த்தியதன் குறிக்கோள் நிறைவேறும் என்றும் குறிப்பிட்டார். நாட்டின் வளர்ச்சியை உள்ளடக்கிய மக்களின் நலனில் அக்கறைக்கொண்டு பணியாற்ற வேண்டும் என்பதை இலக்காக நிர்ணயித்துக் கொள்ளுமாறும் கேட்டுக்கொண்டார்.
அரசாங்கத்தின் நிதி நிர்வாகத்தில் வெளிப்படைத்தன்மையை உறுதி செய்வதில் இந்திய சிவில் கணக்குச் சேவை அளப்பரிய பங்காற்றுவதாக கூறிய திருமதி திரௌபதி முர்மு, பொதுநிதி மேலாண்மைக்கு புதிய வடிவத்தை உருவாக்குவார்கள் என எதிர்பார்ப்பதாகவும் குறிப்பிட்டார்.
பொதுநிதி மேலாண்மை அமைப்பின் குரலாக செயல்பட்டு நாட்டின் வளர்ச்சியை உள்ளடக்கிய சமத்துவத்தை நிறைவேற்ற பாடுபடவேண்டும் என வலியுறுத்தினார்.
புதிய கணக்கு மென்பொருட்களும், சேமிப்பு தொழில்நுட்பங்களும் கணக்கு முறைகளை மிகவும் துல்லியமானதாகவும், எளிமையானதாகவும் தொழில்நுட்பங்களின் பயன்பாடு, ஆட்சிமுறையில் மாபெரும் மாற்றங்களை ஏற்படுத்தி வருவதாகவும் டிஜிட்டல் மயமாக்கமல் மற்றும் இணையதளச் சேவைகைள், பொது நிர்வாகத்தின் வெளிப்படைத்தன்மையை அதிகரித்திருப்பதாகவும் திருமதி திரௌபதி முர்மு கூறினார்.
பிரதமர் அலுவலகம்
விஜயவாடாவில் உள்ள கோவிட் மையத்தில் ஏற்பட்ட தீ விபத்தில் உயிர் இழந்தவர்களுக்கு பிரதமர் இரங்கல்
விஜயவாடாவில் உள்ள கோவிட் மையத்தில் ஏற்பட்ட தீ விபத்தில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
பிரதமர் தனது டுவிட்டரில்,
“விஜயவாடாவில் உள்ள கோவிட் மையத்தில் ஏற்பட்ட தீ விபத்து வருத்தம் அளிக்கிறது. இந்த விபத்தில் தங்களின் அன்பானவர்களை இழந்தவர்களுக்கு எனது இரங்கல்கள். காயமடைந்தவர்கள் விரைவில் குணமடைய எனது பிரார்த்தனைகள். தற்போதுள்ள நிலைமையை ஆந்திர முதல்வர் @ysjagan Ji உடன் விவாதித்தேன். தேவையான அனைத்து உதவிகளையும் அளிப்பேன் என்று உறுதியளித்துள்ளேன்.”, என்று கூறியுள்ளார்.
(
அறிவியல் மற்றும் தொழில்நுட்பத்துறை
பழ ஈக்களில் காணப்படும் நாள்பட்ட லார்வா கூட்டம், அதிகளவிலான மற்றும் விரைவாக குஞ்சு பொறிக்கும் முட்டைகளை நோக்கிய பரிணாம வளர்ச்சி
நாள்பட்ட லார்வா கூட்டம் சேர்வதன் மூலம், அதிகளவிலான மற்றும் விரைவாக குஞ்சு பொறிக்கும் முட்டைகளை அதிகரிக்க செய்யும் பூச்சி இனங்களை விஞ்ஞானிகள் கண்டுபிடித்துள்ளனர்.
2003 வரை லார்வா கூட்டத்தை பின்பற்றக் கூடிய பல ஈக்கள், மிகுந்த போட்டித்தன்மை கொண்டவையாக இருக்கும் என கருதப்பட்டது. அமோனியா மற்றும் யூரியா போன்ற வளர்சிதை கழிவுகளின் நச்சுத்தன்மையை சகித்துக்கொள்ளக் கூடியவையாக இவை இருக்கும் என்றும் கருதப்பட்டது.
ஆனால் இந்த புரிதலில் இருந்து தலைகீழ் மாற்றமாக, மத்திய அரசின் அறிவியல் தொழில்நுட்பத்துறைக்கு உட்பட்ட தன்னாட்சி பெற்ற நிறுவனமான ஜவஹர்லால் நேரு அதிநவீன ஆராய்ச்சி மைய ஆராய்ச்சியாளர்கள் கடந்த 15 ஆண்டுகளாக மேற்கொண்ட ஆய்வில் இருந்து, குறிப்பிட்ட அளவிலான உணவு சேர்க்கை மற்றும் முட்டைகளின் எண்ணிக்கை அடிப்படையில் நாள்பட்ட லார்வா கூட்டம் சேர்வது தெரிய வந்துள்ளது.
ஜர்னல் ஆப் ஜெனிடிக்ஸ் என்ற இதழில் அண்மையில் வெளியான ஒரு ஆய்வு முடிவில், அதிகளவிலான மற்றும் விரைவாக குஞ்சு பொறிக்கும் முட்டைகள் அனைத்து பழ ஈ வகைகளிலும், பொதுவாக கூட்டமாக காணப்படுவதை இந்த ஆராய்ச்சியாளர் குழு கண்டறிந்துள்ளது.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1821225
இந்திய போட்டிகள் ஆணையம்
ஒடிஷா எரிசக்தி நிறுவனத்தின் பங்குகளை ஒடிஷா ஹைட்ரோ எரிசக்தி நிறுவனம் வாங்குவதற்கு சிசிஐ ஒப்புதல்
ஒடிஷா எரிசக்தி நிறுவனத்தின் பங்குகளை, ஒடிஷா ஹைட்ரோ எரிசக்தி நிறுவனம் வாங்குவதற்கு இந்திய போட்டியியல் ஆணையம் ஒப்புதல் அளித்துள்ளது.
போட்டியியல் சட்டம் 2002-இன் 31 -ஆம் பிரிவின் கீழ் இந்த ஒப்புதல் அளிக்கப்பட்டுள்ளது.
இதுதொடர்பான விரிவான ஆணையை சிசிஐ வெளியிடும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679124
பிரதமர் அலுவலகம்
பிரதமர் திரு நரேந்திர மோடி, ரஷ்ய அதிபர் திரு விளாடிமிர் புதினுடன் தொலைபேசியில் ஆலோசனை
பிரதமர் திரு நரேந்திர மோடி, ரஷ்ய அதிபர் திரு விளாடிமிர் புதினுடன் இன்று தொலைபேசியில் ஆலோசனை மேற்கொண்டார்.
ஷாங்காய் உச்சிமாநாட்டிற்கு இடையே சமர்க்கண்டில் இருவருக்கும் இடையேயான சந்திப்பு நடைபெற்றது. அதைத் தொடர்ந்து தற்போது, எரிசக்தி ஒத்துழைப்பு, வர்த்தகம் மற்றும் முதலீடுகள், பாதுகாப்பு ஒத்துழைப்பு மற்றும் பிற முக்கிய அம்சங்கள் உட்பட இருதரப்பு உறவின் பல அம்சங்கள் தொடர்பாக இரு தலைவர்களும் இன்றைய ஆலோசனையில் விவாதித்தனர்.
உக்ரைனில் நடந்து வரும் போருக்கு பேச்சுவார்த்தை மற்றும் ராஜிய ரீதியில் தீர்வு காண பிரதமர் மீண்டும் வலியுறுத்தினார்.
ஜி 20 கூட்டமைப்பிற்கு இந்தியா தற்போது தலைமை ஏற்றுள்ள நிலையில் அதில் இந்தியாவின் முன்னுரிமை செயல்திட்டங்கள் குறித்தும் திரு புதினிடம் பிரதமர் விளக்கினார். ஷாங்காய் ஒத்துழைப்பு அமைப்பில் இந்தியாவின் தலைமைத்துவத்தின் கீழ் இரு நாடுகளும் இணைந்து செயல்படுவதையும் எதிர்நோக்கி இருப்பதாக பிரதமர் திரு. நரேந்திர மோடி கூறினார்.
இரு தலைவர்களும் தொடர்ந்து தொடர்பில் இருக்க ஒப்புக்கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884133
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஒருங்கிணைந்த சுகாதார அமைப்புக்கான முக்கியத்துவத்தை கொவிட் உணர்த்தியுள்ளது: அமைச்சர் டாக்டர் ஜிதேந்திர சிங்
மத்திய அமைச்சரும் நீரிழிவு நிபுணருமான டாக்டர் ஜிதேந்திர சிங், ஒருங்கிணைந்த சுகாதார அமைப்புக்கான முக்கியத்துவத்தை கொவிட் உணர்த்தியுள்ளது என்று கூறியுள்ளார்.
இந்திய நீரிழிவு ஆராய்ச்சி மற்றும் படிப்புகள் சங்கத்தின் 48-வது வருடாந்திர மாநாட்டில் பேசிய அவர், புதிய விதிமுறைகளை கண்டறியவும், இந்திய பாரம்பரிய மருத்துவத்தின் முக்கியத்துவத்தை உணரவும் கொவிட் வழிவகுத்துள்ளதாக குறிப்பிட்டார்
மேலும் விவரங்களுக்கு இந்த ஆங்கில செய்திக் குறிப்பை காணவும் : https://pib.gov.in/PressReleasePage.aspx?PRID=1676127
-----(Visitor Counter : 158
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியர்கள் நலன் மற்றும் கர்மயோகி இயக்கத்தைப் பற்றிய அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்க்கண்ட தகவல்களை அளித்தார்.
கொவிட்-19-இன் போது ஓய்வூதியர்கள் நலனுக்காக பல்வேறு நடவடிக்கைகள் அரசால் எடுக்கப்பட்டது. சுமார் 20 இந்திய நகரங்களில் உள்ள ஓய்வூதியர்களுடன் இணையம் மூலமான உரையாடல் நிகழ்ச்சி ஒன்று நடத்தப்பட்டது.
ஓய்வூதியர்களின் உடல் நலனை உறுதி செய்வதற்காக, யோகா பற்றிய இணைய நிகழ்ச்சி ஒன்றும் நடத்தப்பட்டது. கொவிட்-19 காலத்தில் ஓய்வூதியத்தை குறித்த நேரத்தில் வழங்குவதற்காகவும் நடவடிக்கைகள் எடுக்கப்பட்டன.
2003 டிசம்பர் 22-ஆம் தேதியிட்ட நிதி அமைச்சகத்தின்  அறிவிப்பின் படி, மத்திய அரசு பணியாளர்களுக்கு தேசிய ஓய்வூதிய திட்டம் அறிமுகப்படுத்தப்பட்டது. இது தொடர்பாக 2020 பிப்ரவரி 17 அன்று வெளியிட்ட உத்தரவுகளை மாற்றும் திட்டம் எதுவிமில்லை.
குடிமைப் பணிகளில் திறன் வளர்த்தலுக்கான தேசிய திட்டமான கர்மயோகி இயக்கம் ஆறு அம்சங்களை அடிப்படையாகக் கொண்டுள்ளது: கொள்கை கட்டமைப்பு, நிறுவன கட்டமைப்பு, போட்டித்திறன் கட்டமைப்பு, டிஜிட்டல் கற்றல் கட்டமைப்பு, மின்னணு மனித வள மேம்பாட்டு திட்டம் மற்றும் கண்காணித்தல் மற்றும் மதிப்பிடுதல் கட்டமைப்பு.
(Visitor Counter : 193